In memoriam Prof. univ. dr. ing. Viorel-Aurel Șerban

Comunitatea academică a POLITEHNICII București își exprimă profundul regret la aflarea tristei vești a trecerii în neființă a domnului Profesor universitar dr. ing. Viorel-Aurel Șerban, fost Rector al Universității Politehnica Timișoara și o personalitate remarcabilă a mediului academic românesc.

Profesorul Viorel Șerban va rămâne în memoria noastră drept un pilon al învățământului superior ingineresc și un lider vizionar. Aducem un omagiu deosebit contribuției sale istorice ca fondator și prim președinte al ARUT – Alianța Română a Universităților Tehnice, o inițiativă fundamentală prin care a reușit să unească, să reprezinte și să consolideze vocea universităților de profil din România.

Munca, dăruirea și viziunea domniei sale vor continua să inspire generațiile viitoare de ingineri și dascăli.

În aceste momente de grea încercare, transmitem sincere condoleanțe familiei îndoliate, colegilor din Universitatea Politehnica Timișoara și tuturor celor care l-au cunoscut și prețuit.

Dumnezeu să-l odihnească în pace!

Comunitatea academică a POLITEHNICII București